NETFLIX-ALKUPERÄISELOKUVA
Kuuntelehan tätä.
"Julkimoiden rumat jouluvillapaidat." Hittiainesta.
Anteeksi, Ron.
-Ei nyt. -Tähän menee hetki.
Kysyisin artikkelistasi, jota editoin parhaallaan.
-Kysy. -Max pyysi 300 sanaa ja tässä on 650.
-Osa siteerauksistasi oli virheellisiä. -En ehdi nyt, Amber. Laita juttu kuntoon.
-Tämä pitää kirjoittaa uudelleen. -Oletko joku päätoimittaja?
-Halusin vain sanoa... -Laita juttu kuntoon!
Sehän sujui hyvin.
Joudut jälleen kirjoittamaan koko jutun uusiksi.
-Aina sama. -Tämä on työtäni.
-Sanoisit suorat sanat. -Ei käy.
Tehtävämme on toimittaa, ei kirjoittaa.
Muuten minusta ei tule oikeaa journalistia.
-Tulee kyllä. -Totta kai.
Viisi kieltävää vastausta. Ei mene varsinaisesti putkeen.
Mene Maxin toimistoon, Amber.
Pidä hauskaa.
Now Beat Magazine.
-Jos tämä koskee Ronin artikkelia... -Unohda se. Minulla on muuta mielessä.
Istu alas. Mitä tiedät Aldovian kuninkaallisista?
Aldovianko? Kuningas kuoli viime vuonna, ja kruununprinssi on kelvoton.
Sekä naistennaurattaja ja seurapiirihai.
Prinssi Richard häipyi ennen kuolemaa.
Se on ongelmallista, sillä se merkitsee interregnumia.
-Eli hallintojen välistä aikaa. -Aivan.
Aldoviassa tila voi kestää korkeintaan vuoden, joka onkin pian kulunut.
Uusi hallitsija on löydettävä joulupäivään mennessä.
-Mitä tapahtuu, jos prinssi on kateissa? -Siitä sinä saat ottaa selvän.
Prinssi palaa tänä viikonloppuna.
Jos hän luopuu kruunusta, jonkun on raportoitava tilanteesta.
Lehdistötilaisuus on 18. joulukuuta. Sinä pääset paikan päälle.
-Miksi valitsit tehtävään juuri minut? -Olet lahjakas ja kunnianhimoinen.
Ja ainoa, joka on vapaana.
SKANDAALI ALDOVIASSA!
Hänetkö sait työn alle? Luulee olevansa.
-Jälleen uusi salainen tyttöystävä. -Ällöä.
-Mikä hyypiö. -Onhan hän komea.
Ei, kiitos.
-Kelpaisi kelle vain. -Ei minulle.
Jos käännytät pois vielä yhdenkin komistuksen,
joudun livauttamaan nyrkillä.
En etsi poikaystävää.
-Erosit Brianista vuosi sitten. -Takaisin kehään vain.
-Ei puhuta rakkauselämästäni. -Tämä artikkeli voi saada urasi nousuun.
MISSÄ LUURAA PRINSSI RICHARD?
Hyvää joulua!
RUDYN RUOKALA
-Maistuuko piirakka? -Sehän on sanomattakin selvää.
Musiikkia korville.
Onko valmista?
Tässä olisi kuuma koira ja valkaistu sumppi.
-Se tekee 4,95. -Laita piikkiin.
-Luuletko saavasi erityiskohtelua? -Ehkä luulenkin.
Kiitos, isä.
Jouluaattona voisimme tikkumakkaran sijaan -
syödä kuuluisaa mausteista pataani.
Äitisi lempiruokaa.
Mikä nyt?
-Pomo antoi minulle oman jutun. -Niinkö?
Se käsittelee Aldovian kuninkaallisia. Prinssi saattaa luopua kruunusta.
-Tästä voi tulla läpimurtosi. -Minun pitäisi olla joulu pois kotoa.
Joutuisit olemaan yksin.
Annan sinulle nyt isällisen neuvon.
Kun avasimme tämän paikan,
kaikki oli epävarmaa. Äitisi käski ottamaan riskin.
-Pitääkö minun perustaa oma kuppila? -Ei.
Sinun pitää seurata unelmiasi.
Siitä seuraa menestystä.
-Miltä kuulostaa? -Onnenkeksiltä.
On pakko ottaa riskejä, jos haluaa saavuttaa jotain.
Älä minusta huolehdi. Pärjään kyllä.
-Sen kun matkustat sinne... -Aldoviaan.
Sinne juuri.
Tee isäukosta ylpeä.
Muista maksaa.
ALDOVIAN KANSAINVÄLINEN LENTOKENTTÄ
SAAPUVAT
-Milloin prinssi saapuu? -Hänen piti tulla tunti sitten.
Hän on jäänyt koneesta naisen takia.
Anteeksi.
-Minulla on kiire. -Veit taksini.
-Pahoittelut. -Et voi tehdä noin!
Itsekäs sika!
Olipa tyypillä otsaa.
Ensimmäinenkö kerta?
-Kun kirjoitat kuninkaallisista. -Tai mistään.
-Onko neuvoja? -Vaihda uraa.
Mikä tässä kestää?
Kiitos kaikille, kun olette saapuneet paikalle.
Olette saapuneet kaukaa, mutta ikävä kyllä -
lehdistötilaisuus perutaan.
Prinssi Richard on... estynyt tällä hetkellä.
Kuulostaa siltä, että hän välttelee meitä.
Merkitseekö tämä kruunusta luopumista?
Kruunajaisia ei ole missään nimessä peruttu.
Ne pidetään jouluaaton tanssiaisten yhteydessä.
Missä prinssi sitten on nyt?
Kohtelias punaisen huivin omaava nuori nainen.
Milloin lehdistötilaisuus pidetään?
Emme vielä osaa vastata kysymykseen.
Pääseekö prinssiä haastattelemaan?
Haastatteluita ei myönnetä.
Kiitos kaikille.
Kuningas Richard ei olisi tehnyt tällaista!
-On tämä hyppyyttämistä. -Olisi pitänyt arvata, että näin käy.
Tarjoan drinkit hotellilla.
En voi palata kotiin tyhjin käsin.
Voinko olla avuksi?
Ei, kiitos. Tai kyllä.
-Minun pitäisi olla... -Amerikkalainen.
Anteeksi?
Olet varmaankin prinsessa Emilyn uusi kotiopettajatar.
Aivan niin. Opettajahan minä.
Mainiota. Seuratkaa perässä.
Kranssit tulevat takan yläpuolelle,
ja kuningatar on pyytänyt lisää joulutähtiä.
-Selvä. -Rouva Averill.
Prinsessa Emilyn opettaja saapui.
-Martha Anderson. -Minähän se. Hauska tutustua.
Välittäjä ilmoitti, että saapuisit myöhemmin.
Edellinen työkeikkani loppui etuajassa.
Joten kuvittelit voivasi marssia tänne. Kaksi viikkoa etuajassa.
Olen pahoillani.
Voin tietysti lähteä takaisin.
Kuningatarhan esitti toiveen, että prinsessalla olisi seuraa loman ajan.
-Edellinen opettaja lähti äkillisesti. -Miksi?
Se ei sinulle kuulu.
Hänen sängystään löytyi hiiri.
Tulehan.
-Missä laukkusi on? -Hotellilla.
-Joku voi käydä hakemassa ne. -Ei ole tarvis.
Luulisi, että lehdistö on täyttänyt kaikki hotellit.
Varsinaisia syöpäläisiä.
Kyllä. Pohjamutaa.
-Kuningatar Helena haluaa tavata sinut. -Kuningatar?
Etiketin mukaan sinun on niiattava kättelyn sijaan.
Niinkö?
-Tarvitsin miettimisaikaa. -Aika loppui, Richard.
Jätit taas tulematta. Se saa luvan loppua.
Sinä.
-Tunnetteko? -Tapasimme lyhyesti.
Itsekäs sika palveluksessanne.
Olen pahoillani.
-Niin minäkin. -Kuka olet?
Tässä on neiti Martha Anderson, prinsessan uusi opettaja.
-Richard! -Sieltähän se napero saapuu.
-En ole napero. -Se sinä juuri olet!
Laske hänet maahan. Richard...
-Laske hänet maahan. -Käskystä, majesteetti.
-En ole mikään nukke. -Tottelet silti. Jos satutat itsesi...
Saan vain opiskella ja käydä vessassa.
Sääliksi käy rassukkaa.
-Partasi on kamala. -Näytät turmiolliselta joulupukilta.
Sen kanssa minua ei tunnisteta. Näköjään toimiva kikka.
-Kuka olet ja mitä teet täällä? -Muista hyvät tavat.
-Hän on uusi opettajanne Minnesotasta. -Olen Amb...
Olen Martha Anderson. Mukava tavata, Emily.
Kutsu minua kuninkaalliseksi korkeudeksi. Etkö oppinut koulussa mitään?
-Pääsette heti hommiin. -Nythän on melkein joulu.
Toivotaan, että neiti kestää kauemmin kuin edellinen opettaja.
-Vedonlyönti alkakoon. -Satun pitämään hiiristä.
-Näyttäkää neidille hänen huoneensa. -Toki.
Kiitos. Päivänjatkoja.
Olen pahoillani. Oliko tämä kalliskin?
Sehän oli vain Ming-vaasi.
Anteeksi kovasti.
-Pääsin sisälle palatsiin. -Mahtavaa.
Tämä on haastatteluakin parempi.
-Pääsin sisälle valheen turvin. -Mitä sitten?
Voinko joutua vankilaan?
Ehkä muutamaksi viikoksi.
-Tuo ei auta. -Pysy roolissa mahdollisimman kauan.
Hanki video- ja kuvamateriaalia. Oletko tehtävän tasalla?
Totta kai.
Sait varmaankin opinto- ja tuntisuunnitelmat.
Ne taisivat unohtua.
Välittäjänne eivät välitä yksityiskohdista tuon taivaallista.
Ei hätää. Minä olen nainen paikallaan.
Teidän korkeutenne.
-Muistanette neiti Andersonin. -Huomenta.
Häivy.
Puhukaahan ystävällisemmin.
-Istuudu toki. -Kiitos.
Sanoit pitäväsi hiiristä.
En pehmusteena.
Jos tässä oli tarpeeksi jännitystä, voitte aloittaa opiskelut.
Opiskelen taidetta.
Onko hieno?
ROUVA AVERILL
Ihastuttava. Annan teille työrauhan.
Miten suoriuduin?
-Hyvältä näyttää. -Sain kiitettävän matematiikasta.
Matematiikka onkin jo hallussa, joten kirjoitetaan.
Se on vahvuuteni.
-Oletko kirjoittaja? -Olen.
Tarkoitan, että olen opiskellut sitä New Yorkissa.
-Etkö olekaan Minnesotasta? -Vietin opiskeluvuodet New Yorkissa.
-Haluatko tietää, mikä minua vaivaa? -En minä sitä...
Minulla on selkärankahalkio. Se on parantumaton.
Ei ollut tarkoitus aiheuttaa ahdistusta.
"Rikas tyttörukka." Niin ajattelet. Niin kaikki ajattelevat.
Itse asiassa...
"Rohkea pikkutyttö" on osuvampi kuvaus.
Haluaako prinsessa haukata happea?
-Mitä puuhaat, Richard? -Virittelen uutta joustani.
Oletko kunnossa?
Olen, teidän korkeutenne. Katselin vain kasvojanne.
-Mikä niissä on vikana? -Normaalilta näyttävät.
-Normaaliltako? -En minä sitä.
En ollut tunnistaa teitä ilman partaanne. Äitinnehän ei pitänyt siitä.
Teette tietysti omat päätöksenne.
Pidätte siis jousiammunnasta.
Isäni opetti taidon minulle.
En ole ampunut aikoihin.
Sen huomaa.
-Eikö sinulla ole matematiikkaa? -Olemme tauolla. Haluan kokeilla.
Jousi on liian painava.
Eiköhän prinsessa pärjää. Paitsi jos pelkäätte häviötä.
Selvä. Ole hyvä.
Tässä nuoli.
Kiitos.
Äiti katkaisisi kaulani, jos näkisi tämän.
Kunhan ei katkaise muuta.
Prinsessa Emily!
Tarkoitin korvaa.
Mahtavaa! Yläfemma!
-Aloittelijan tuuria. -Niin varmaan.
Sitten Martha.
-En minä... -Yritä.
Täällä ei ole Ming-vaasejakaan rikottavana.
-Tässä. -Mitä pitää tehdä?
Nuoli asetetaan tuohon noin.
Jalat samaan linjaan ja kädet nenän korkeudelle.
Vedä jänne taakse. Hyvä.
Häränsilmä!
Lähdetään.
-Vauhtia nyt! -Mitä meninkään tekemään.
Tämä näyttää pelkältä siansaksalta.
Mikä ihmeen hajontakuvio? Mitä minä nyt teen?
Palkkaa itsellesi opettaja.
Pysy rauhallisena ja ole yhtä numeroiden kanssa.
Pitää mennä. Sisään!
-Hei! -Hei.
-Mitä teet? -Valmistelin huomista tuntisuunnitelmaa.
Luvassa on numeroita ja yhtälöhommeleita.
Tulimme prinsessan vaatimuksesta.
-Pyydän sinut vieraakseni. -Mihin?
Kuninkaallinen perhe järjestää coctailkutsut aatelisille.
Ja sinulle, näemmä.
Tulen mielelläni.
Saako olla lihahyytelöä?
Ei, kiitos.
Mitä mahtaa piillä prinssin mielessä? Jos saan udella.
Miten niin?
Hänen kruunaamisensa on epävarmaa. Jos näin on, pahoin pelkään...
Ei ole syytä huoleen, herra pääministeri. Richardista tulee kuningas.
Teidän korkeutenne.
-Aivan sädehditte. -Kiitos, Simon.
Pääministeri.
Missä armas serkkuni on? Jäikö hän hurvittelemaan?
-Iltaa, teidän korkeutenne. -Iltaa, prinssi.
-Siinä hän vihdoin on. -Etsin kalvosinnappeja. Iltaa kaikille.
Teidän korkeutenne.
Serkku. Emme ehtineet tavata Mallorcalla. Olin presidentin huvimajalla.
Itse olin rannalla teltassa.
-Tutkiskelitko sieluasi? -Ainakin minulla on sellainen.
Anteeksi.
Rouva Averill. Hauska tavata.
-Onko hauskat juhlat? -On.
Kiitos kutsusta.
Veljeni kiinnostaa sinua.
Etsiskelin syötävää. Lihahyytelö ei houkuta.
Samat sanat. Tule perässäni.
-Maistuuko? -Todellakin.
Mistä yhtäkkinen ystävyyden puuska?
Olet erilainen kuin muut.
En osaa niiata ja rikon tavaroita.
-Kohtelet minua normaalisti. -Tehän olette normaali lapsi.
-Jolla on linna ja kruunu. -Vikansa kullakin.
Prinsessa Emily.
Simon-serkku. En tiennyt, että tulet.
En jättäisi kruunajaisia väliin.
Kutsuiko äitisi sisäkönkin?
Hän on opettajani Martha Anderson. Kutsuin hänet.
Tässä on serkkuni Simon.
Mukava tavata.
Voit kutsua minua lordi Duxburyksi.
Tittelinkipeys on samanlainen oire kuin hienot autot.
-Mikä autossani on vikana? -Ei mitään.
Se kompensoi hienosti muita asioita.
Onpa hauska nähdä teidät molemmat samoissa juhlissa.
Simon vihaa veljeäni. Tämä on hänen edellään perimäjärjestyksessä.
Jos Richard luopuu kruunusta, Simon on seuraava perillinen, ettekä te.
Naiset eivät voi saada kruunua. Epäreilua.
Toden totta.
"Kiero serkku havittelee kruunua." Mehukas otsikko.
Totta. Haluan vielä puhua prinssin kanssa kasvotusten.
Millainen hän on?
Ei sellainen kuin luulin. Onhan hän röyhkeänpuoleinen -
mutta myös herkkä. En osaa kuvailla tämän paremmin.
Hän on vienyt jalat altasi.
-Sinähän punastelet! -Enhän.
Max pyysi kaivelemaan juoruja. Ei täältä taida sellaisia löytyä.
Hehän ovat kuninkaallisia.
Kruunun ympärillä pyörii aina juoruja.
Anteeksi, teidän korkeutenne.
Voit kutsua minua Richardiksi.
Olet lahjakas.
Isäni patisti minut pianotunneille.
Hän kutsui musiikkia sielun ravinnoksi.
-Kuningas oli hieno mies. -Totta.
-Häntä ei ole helppo korvata. -Sitä en edes yritä.
Olen pahoillani.
Tarkoitin, että sinulla on paineita.
Sinullakin taitaa olla stressiä.
-Siskoni osaa olla hankala. -Totta.
Pidän hänestä.
Hän otti isän kuoleman raskaasti.
Minunkin äitini on kuollut. Leukemiaan.
-Tiedät siis tunteen. -Pyhinä ikävä kasvaa.
Onneksi sisko voi jutella sinulle.
Ajattelitko jäädä tänne pysyvästi?
-Luovutko tosiaan kruunusta? -Se on vaikea päätös.
Jotkut väittävät, ettet halua muuttaa elämääsi.
Millaista elämäni sitten on?
Naisia, viiniä ja laulua.
Niinkö sinäkin ajattelet?
En tunne sinua.
Äiti odottaa.
Te kaikki olette minulle hyvin tärkeitä. Olitte myös kuninkaalle.
-Perheelle ja vanhoille ystäville. -Perheelle ja vanhoille ystäville!
Ja uusille ystäville.
Kuningas lahjoitti viime vuonna laatikollisen tekemiään koristeita.
-Tämä norsu näyttää pikemminkin karhulta. -Nuo olivat tärkeitä kuninkaalle.
-Käsin tehdyt lahjat. -Ne ovat parhaita.
Näyttivät ne sitten miltä tahansa.
Löysin tämänkin muiden tavaroiden seasta sen jälkeen, kun hän...
-Voin ottaa tuon. -Missä se oli?
Se oli piilotettu, mutta isäsi ei osannut pitää salaisuuksia.
Se oli varmaankin lahja minulle.
-Ihana. -Onpa tosiaan kaunis.
Kertoisitko jouluperinteistäsi?
Sytytämme isän kanssa kynttilän äidin muistolle.
Sitten leivomme äidin lempikeksejä ja katsomme äidin lempijouluelokuvan.
-Tiedän, mitä kaipaus on. -Varmasti.
-Auttaisitko? -Toki.
-Hyvää joulua! -Lady Sophia!
Mikä ihana ilmestys.
Täällä alkoi tunnelma latistua.
Oletkin jo aloittanut juhlimisen.
-Teidän korkeutenne. -Tervetuloa.
Hei, Richard.
-Hyvää joulua. -Tämäpä yllätys.
-Lady Sophia viettää joulun täällä. -Hienoa.
-Mennään vaihtamaan kuulumisia. -Hetkinen vain.
-Olisit kertonut kutsuneesi hänet. -Se olisi pilannut yllätyksen.
-Isäsi oli taitava käsistään. -Olihan hän.
Säästä tämä myöhemmäksi.
-Minä... -Kukas hän on?
-Prinsessan kotiopettaja. -Kiinnostava kenkävalinta.
Tämä on suosikkini.
Ostin tällaisen vaatimattoman lahjan.
-Onpa ihastuttava sydän. -Ripustaisitko sen, Richard?
Varovasti.
Miksi kuningatar kutsui Lady Sophian? Ehkä suostuttelemaan prinssiä.
Sophialla on tunteet pelissä. Entä Richardilla?
En pysty tulkitsemaan häntä.
Huomenta.
-Huomenta. -Mitä puuhaat?
Kirjoittelin sähköposteja.
-Joko opiskellaan? -Ei vielä.
Leivotaan joulukeksejä.
-Oppituntisi pitää alkaa yhdeksältä. -Sitten joudun paljastamaan nimesi.
Neiti Amber Moore.
-Älä yritä kieltää. -Miten...
Et osaa opettaa alkuunkaan. Sitä paitsi katsoin eilen konettasi.
-Sehän on lukittu. -Salasanasi on näkyvillä. Virhe.
-Pakkaan tavarani. -Odota.
En kerro muille.
-Etkö kerro minusta? -Tehdään sopimus.
Millainen sopimus?
En kerro, jos kirjoitat totuuden veljestäni.
-Eikö uutisointi pidä paikkaansa? -Ei lähimainkaan.
-Eikö hän olekaan naistennielijä? -Olethan sinä nähnyt hänet.
Hän huvittelee leikkimällä jousipyssyllään.
Teemmekö siis sopimuksen?
-Teemme. -Hyvä.
Pipareista puheenollen...
Toivottavasti jaksat syödä näin paljon.
Mitä veljesi ja Sophian välillä on?
Kirjoitatko siitäkin?
Haluan tietää koko totuuden.
Veljeni rakasti häntä kauan aikaa sitten.
-Nyt Sophia on kuitenkin palannut. -Simonkin pitää hänestä.
Simon haluaa aina samaa, mitä Richardilla on.
-Kaikki kadehtivat meitä. -Olettehan kuninkaallisia.
Asiat olivat toisin isän ollessa elossa.
Nyt hän on poissa...
Ei hän ole poissa. Kannat häntä sydämessäsi.
Työnnetään piparit uuniin.
-Saanko tulla? -Ole hyvä.
-Toivottavasti vierailuni sopii sinulle. -Totta kai.
-Ihmettelen kyllä syytä. -Äitisi kutsui minut.
Totta puhuen en koskaan päässyt erostamme yli.
-Taidat tuntea samoin. -Ei siitä mitään kuitenkaan tule.
Voisin auttaa kiillottamaan julkisuuskuvaasi.
Muodostamme hyvän tiimin.
Huomenna kerätään rahaa orvoille. Keskitytään siihen.
Olet naiivi.
Olisitko siinä, jos en olisi kruununprinssi?
Se on osa sinua.
-Ja sinulle mitä tärkein ominaisuus. -Epäreilua.
Niinkö todella?
Olin nuori ja typerä. Tein virheen.
Rakastan sinua, Richard. Sitä älä epäile.
-Kiitos, pukki. -Olepa hyvä.
-Hei! -Anteeksi.
-Tunnen sinut. -Sekoitat minut toiseen.
Älä yritä. Miksi kaveeraat prinsessan kanssa?
Ei hänen tarvitse puhua sinulle.
Sopiiko haastattelu oikean reportterin kanssa?
Oikealle lehtimiehelle voin kertoa salaisuuden.
-Mitä sanoit? -En juuri mitään.
Jos hän ei poistu maasta,
hänet heitetään tyrmään vieraani loukkaamisesta.
-Onko teillä vankityrmä? -Ei, mutta ei kerrota hänelle.
JOULUJUHLA ORPOJEN HYVÄKSI
Kiitos teille, lapset. Ihastuttava esitys.
Kiitos teille kaikille,
jotka olette saapuneet tukemaan tärkeää asiaa,
eli orpokodin auttamista.
Kuningas Richardilla oli tapana -
pitää päätöspuhe orpokodin tukijan ominaisuudessa.
Jotta perinne säilyisi, puheen pitää tänään -
rakas poikani ja teidän prinssinne Richard.
Prinssi Richard.
-Prinssi Richard... -Voi ei.
-Lykätäänkö kruunajaisia? -Ei tietenkään.
-Kuka on maan päämies? -Rauhallisesti.
-Näin poikani juuri. -Tiedän missä hän on. Tänne päin.
Richard saapuu pian.
SAINT JOSEPHIN ORPOKOTI
Lisätään vielä lunta ja sitten vaatteet päälle.
Hattu ja huivi puuttuvat.
-Tulipa hieno. -Olisi pitänyt arvata.
-Veljeni tapaa tulla tänne joka vuosi. -Lapset ovat hänelle tärkeitä.
Sotilaat, asemiin.
Syytetty on tuomittu maanpetoksesta -
kuolemaan lumipalloteloittajien toimesta.
-Onko valmista? -On!
Kolme, kaksi, yksi...
Tulta! Ei!
Petturit!
-Älkää päästäkö! -Täältä pesee!
Osaan kyllä heittää takaisin.
Yritäpä selittää, miksi livistit velvollisuuksistasi.
Velvollisuuteni oli lapsia kohtaan.
Kuningas tarvitsee muutakin kuin myötäelämistä.
-Tarvitaan vahvuutta ja johtajuutta. -En pysty...
-Et ole ainoa, joka haluaa karata. -Älä nyt viitsi.
-Sinua vahvempaa ei olekaan. -Tämä on ollut elämäni vaikein vuosi.
Menetin mieheni. Siskosi tarvitsee tukea.
Olisin tarvinnut sinua, mutta luuhasit ties missä.
Teen parhaani, äiti. Aivan todella.
Uskoni sinuun ei horju. Sinun on kuitenkin myös uskottava itseesi.
Oikein hyvä.
Nyt seuraa vaikeampi. Mitä on hyperbola?
Esimerkiksi jos sanon, että tämä on niin tylsää,
että pääni räjähtää.
-En voi keskittyä, kun joulu on ovella. -Selvä on sitten.
-Miten olisi pieni seikkailu? -Seikkailuko?
-Tarkasta, onko reitti selvä. -Voi mennä.
Vauhtia nyt!
Teidän on annettava parastanne tanssiaisissa.
Käydään kolme asiaa läpi...
Nämä kolme asiaa on hankittava.
Perillä ollaan. Oletko valmis?
Mikä hätänä?
-Onko minusta tähän? -Voit tehdä mitä vain haluat.
-Et ole nukke. -Enpä tiedä.
-Mitä jos rikon itseni vielä pahemmin? -Et ole rikki, Em.
-Istun edessä. -Selvä.
Onko valmista? Pidä kiinni!
Varovasti!
Kovempaa!
Hidasta!
-Käänny! -Miten?
-Em... Emily. -Amber.
Oletko kunnossa?
-Uudestaan! -Sinä senkin... Nyt saat satikutia.
-Richard! -Olet mennyttä kalua.
Tytöt vastaan pojat!
Täältä pesee!
Kaikki peliin!
Huti meni.
Ei veljeillä vihollisen kanssa!
Osuma!
Onpa täällä jumalaista.
Kerrassaan taivaallista, jos pitää paleltumista.
-Seis! -Epäreilua!
Onpa noilla kahdella mukavaa.
Jokin tuossa Marthassa häiritsee.
Sen lisäksikö, että prinssi on häneen ihastunut?
Yritä nyt edes.
-Mennäänkö taas huomenna? -Katsotaan.
Reilua peliä sitten.
Tehän näky olette.
-Teidän korkeutenne. -Neiti Anderson.
Työntekijäni ilmoitti, että olit Emilyn kanssa pulkkailemassa.
-Onko näin? -Hauskanpitoa vain.
En kysynyt sinulta.
-Olen pahoillani... -Riittää.
Lapseni pitävät minua ylisuojelevana. Heidän käytöstään ei voi puolustella.
Toisaalta mieheni uskoi vakaasti ulkoilun hyötyihin.
Tyttäreni ei ole hymyillyt yli vuoteen.
Jos neiti haluaa jatkaa palveluksessamme, luvan kysyminen on välttämätöntä.
Totta kai.
Ensi kerralla voisit mahdollisesti harkita -
kuningattaren mukaan pyytämistä.
En ole mikään kehno kelkkailija.
-Selvä, äiti. -Totta kai.
Todellinen prinssi alkaa paljastua. Hän kumoaa ennakkokäsitykseni.
Todellinen tarina antaa vieläkin odottaa itseään.
Jatkan kaivamista. Mitä liikkuu prinssin mielessä?
Kadotimme jäljet.
Tiedätkö, minne olet menossa?
Olemme eksyneet. Käännytään takaisin.
Takaisin päin. Ei, ei!
Mitä oikein puuhaat?
Ei!
Odota! Tule takaisin!
Kuka siellä?
Apua!
Mene matkoihisi! Muualle siitä!
-Oletko kunnossa? Sattuiko? -Kaikki hyvin.
Kiitos.
Vanha aldovialainen lääke.
-Mitä tässä on? -Lähinnä viskiä.
Nyt kun sudet ja hypotermia on selätetty -
ja sinut pelastettu, voit kertoa, miksi seurasit.
Olin utelias.
Enkä ole ratsastanut ennen metsässä.
-Oliko mukavaa? -Taidan valita Volvon.
-Mikä paikka tämä on? -Isäni vanha metsästysmaja.
Isä opetti minut ratsastamaan, kalastamaan ja ampumaan.
-Täällä on monta muistoa. -Huonojakin.
Viimeksi reissu päättyi ikävästi.
Mitä tapahtui?
Kerroin luopuvani kruunusta. Etten halua kuninkaaksi.
-Mitä isäsi vastasi? -Hän suuttui.
Minä taas...
...käyttäydyin huonosti.
Pakenin Espanjaan. En nähnyt isää enää.
-Miksi et halua kuninkaaksi? -Onko tästä pakko puhua?
Se voisi tehdä hyvää.
En voi edes viedä naista oluelle ilman lehdistön kiinnostusta.
-Oliko Sophian kanssa sellaista? -Ei ollut.
Hän myi jutun lehteen itse. Lehdistö otti siitä kaiken irti.
Et siis haluaisi olla julkisuudessa.
-Asia on monimutkaisempi. -Kerro.
-Miksi? Pidät minua poispilattuna. -En ole väittänyt sellaista.
Et miettisi liikaa, mitä muut ajattelevat -
tai mitä isästäsi ajateltiin. Kuuntele omaa ääntäsi.
Kuulostaa helpolta.
Eikö se ole sitä? Olet fiksu, mukava ja miellyttävä.
Paitsi kun vien takseja nenän edestä. Olihan se huvittavaa.
Näytän yhden jutun.
Löysin tämän isäni päiväkirjasta.
-Minkä niin? -Runon.
Hän kirjoitti sen ennen kuolemaansa. Se on omistettu äidilleni.
Se oli varmaankin tarkoitettu joululahjaksi.
-Onko äitisi nähnyt sen? -Ei vielä.
Ajattelin antaa sen lahjaksi.
"Kuura kiiltää niityllä Säihkyy kukkain välissä
Talvi vaatii veronsa Vuosi tuo murheensa
Tammenterhon siemenessä Totuus on sen ytimessä
Pimeydestä se versoaa Rakkaus on verta sakeampaa"
Arvoituksellista.
-Onpa salaperäinen. -Aivan.
-Ja kaunis. -Aivan.
Käyn katsomassa.
Perillä.
-Turvassa taas. -Kiitos vielä kerran.
SYNTYMÄTODISTUS RICHARD CHARLTON
SYNTYMÄTODISTUS STEPHEN WARD
Stephen Ward...
Voi hyvänen aika.
ADOPTIOTODISTUS RICHARD CHARLTON
Tätä et kyllä usko.
Prinssi on adoptoitu.
-Ei ole totta. -On se.
Sain käsiini sekä oikean että väärennetyn syntymätodistuksen -
sekä adoptiopaperit.
Jymyjuttu.
-Tietääkö prinssi? -En usko.
Adoptoidulla ei ole oikeutta kruunuun. Hän olisi käyttänyt tietoa hyväkseen.
-Kerroitko Maxille? -En.
-Älkää tekään. -Mitä teet?
En tiedä vielä.
Sinulla on jymyjuttu hallussasi. Kirjoita artikkeli valmiiksi.
Kyse on jonkun elämästä.
Sanoit itsekin,
ettei hän halua kuninkaaksi. Ehkä hän on asiasta tyytyväinen.
Hänelle on valehdeltu. En usko, että hän ilahtuu.
Tästä urasi vihdoin urkenee, Amber.
-Näin sinut eilen sen moukan kanssa. -Moukanko?
Hilaapa itsesi tälle vuosisadalle.
-Aina kapinoimassa. -Aina.
Tunnen sinut paremmin kuin kukaan. Välitän enemmän kuin kukaan.
Takaisin opintojen pariin. Tavataan kirjastossa.
-Välitän sinusta. -En jaksa uskoa.
Anna kun näytän.
-Mitä nyt? -Lopeta jo.
-Ei onnistu. -Ilman minua et osaa olla kuningas.
Niinhän sinä luulet. Minäkin ajattelin niin joskus.
Sinulle tärkeintä on kuitenkin esillä oleminen.
-Eikä se muutu koskaan. -Sinä se tässä et muutu, Richard.
Epäonnistut ilman minua. Et kestä minkäänlaista stressiä.
-Kadut tätä vielä! -Otan sen riskin.
ADOPTIOTODISTUS RICHARD CHARLTON
-Amber. -Moi, iskä.
Anteeksi, etten ole soitellut.
Ei haittaa. Mitä tähtireportterille kuuluu?
Muistatko, mitä sanoit riskien ottamisesta?
Tärkeitä sanoja.
Entä jos samalla päädyn satuttamaan viatonta?
Kerrohan hieman lisää.
Mitä jos satutan jotakuta, joka on jo saanut kärsiä?
En väitä ymmärtäväni työtäsi -
mutta sen tiedän, että sydämen ääntä on seurattava.
Se kertoo aina totuuden.
-Neuvo parhaasta päästä. -Voittaa onnenkeksin.
Soitan takaisin. Olet rakas.
Hei.
-Voinko auttaa? -Voisimme käydä kävelyllä.
-Ilta on kaunis. -En oikein tiedä.
Tulisit nyt. Hetkeksi edes. Kaipaan seuraa.
Mikäs siinä. Haen takkini.
Olisin pyytänyt ratsastamaan, mutta kävely lienee turvallisempaa.
Oletko kunnossa?
Vietkö usein palvelusväkeä iltakävelylle?
-Mitä? -Ei mitään. Tyhmä juttu.
Kerro nyt.
Olen kertonut itsestäni kaiken mutten tiedä sinusta mitään.
Mitä Lady Sophiakin sanoisi?
-Miten niin? -Näin teidät aiemmin.
-Meidän välillämme ei ole mitään. -Ei siltä näyttänyt.
Hän yritti herättää tunteita, joita ei enää ole.
-Olet varmasti tottunut auliisiin naisiin. -Joskus miehiinkin.
Entä sinä?
Kaltaisesi kaunis älykkö saa varmasti karkottaa miehiä kepillä.
Enpä juuri. Keskityn uraani tällä hetkellä.
Opettamistako tarkoitat? Toivottavasti tulet huomenna.
-Huomennako? -Tanssiaisiin.
-Rauhoittaisit hermojani. -Richard...
Minulla on tärkeää asiaa.
Mitä halusitkaan sanoa?
Oletko varma tästä?
Kaikki ei täsmää Martha Andersonissa. Selvitän asian.
-Mitä etsimme? -Mitä tahansa.
Jotain hän salaa. Katso täältä.
Amber Moore.
Kappas vain.
Joulu tulikin etuajassa.
Olen pahoillani siitä, mitä sanoin, isä.
Loukkasin sinua.
En saa tehtyä tekemättömäksi.
Noudatan toivettasi.
Hyväksyn kruunun sinun ja äidin takia.
En voi olla veroisesi. Kukaan ei pysty siihen.
-Hei. -Hei! Pukeudun juuri tanssiaisiin.
Tämä tai verkkarit.
-Olet varmaankin kirjoittanut artikkelisi. -Melkein.
-Tänään selviää viimeinen kappale. -Sitten lähdet.
-Unohdat meidät. -Emily.
Miten voisin unohtaa sinut? Se on mahdotonta.
Tämä on sinulle. Hyvää joulua.
-Minulla ei ole lahjaa. -Olen jo saanut sinulta paljon.
Et ainakaan koulusivistystä.
Opetit, että asiat järjestyvät, vaikka isä onkin poissa.
Vaikka olenkin... erilainen.
Avaa jo.
Emily...
Se muistuttaa pulkkamäestä.
Em...
-Mihin olisin joutunut ilman sinua? -Jouluksi vankityrmään.
Ajallaan.
-Mitä tämä on? -Tässä ovat Musette, Lisette ja Antonio.
He hoitavat kaiken: hiukset, meikin ja puvun.
Saat niin sanotusti koko hoidon.
Minutko he pukevat?
Täydellinen muodonmuutos.
Muistan yhä isäsi kruunajaispäivän. Olet yhtä komea kuin hän.
-Yltäisinpä samoihin tekoihin. -Yllätkin.
Se ottaa aikansa.
Hyvää iltaa kuningattarelle ja prinssille.
-Odotan innolla yhteistyötä. -Samoin.
Prinsessa.
Mikä kaunotar.
-Hänestä kuoriutui helmi. -Huulipunaa sialla, kuten sanonta kuuluu.
Mitä odotat?
-Mitä kaikki tuijottavat? -Täydellisyyttäsi.
Prinssikään ei näytä hullummalta. Vai oletko Richard II?
Tiedät, mitä ajattelen arvonimistä. Tanssitaanko?
-Saanko ensimmäisen tanssin? -Oletko tosissasi?
Kunhan et tallo jalkojani.
-Etkö pelkää ihmisten puheita? -Niiden mukaan olet liian kaunis minulle.
-Niin varmaan. -En olisi tullut ilman sinua.
-Annat minulle liikaakin arvoa. -Enpä usko. Nautin seurastasi.
Olet aidoin tapaamani ihminen.
-Hetki on koittanut. Toivota onnea. -Et tarvitse sitä.
Hyvät parlamentin jäsenet, vieraat ja ystävät.
Tänä häikäisevänä aattoiltana ja toivon sekä uusien alkujen aikana -
esittelen teille hänen kuninkaallisen korkeutensa prinssi Richardin,
joka vaatii lainmukaisesti -
Aldovian kruunua ja valtaistuinta itselleen.
Richard. Vannotteko uskollisuutta Aldoviaa ja sen kansalaisia kohtaan?
Vannon.
Vannotteko suojelevanne isänmaata -
ja ylläpitävänne sen lakeja niin hyvinä kuin huonoina aikoina,
oli maassa sitten rauha tai sota?
Vannon.
Jos joku aateliston jäsenistä haluaa kiistää prinssin oikeuden kruunun,
puhukoon nyt tai vaietkoon iäksi.
Minä kiistän oikeuden.
Mitä ihmettä?
Millä perusteella?
Sillä perusteella, että prinssi ei ole laillinen perillinen.
Prinssi ei nimittäin ole verisukua edesmenneelle kuninkaalle.
Tämän dokumentin mukaan prinssi Richard on itse asiassa adoptoitu.
Näytähän.
Mistä saitte tämän?
Asia kävi ilmi samalla, kun kotiopettajatar paljastui journalistiksi.
-Oletko sinä tosiaan lehtinainen? -Totta se on.
Entä tämä paperi, teidän korkeutenne?
Sen tiedot pitävät paikkansa.
Richard!
Odota! Richard!
Laiton perillinen ei voi saada kruunua päähänsä.
Kuninkaan veljenpoikana -
ja kuninkaan lähimpänä miespuolisena sukulaisena -
asetan itseni ehdolle Aldovian lailliseksi kuninkaaksi.
Lady Sophia hallitsee vierelläni kuningattarena.
-Odota, Richard! -Miksi?
-En tehnyt tätä tahallani. -En tiedä enää mistään mitään.
-En tunne edes itseäni. -Minä olen Amber.
Amber Moore. Se on oikea nimeni. Tarkoitukseni ei ollut...
-Asia karkasi käsistä. -Nythän sait jymyjuttusi.
Miksette kertoneet totuutta?
Kunpa olisimme.
Nyt tiedän, kuka olen.
Ja kuka en ole.
-Olet vihainen. -En ole.
En ymmärrä, miksi salasitte asian.
Vihkimisen jälkeen kävi ilmi, etten saisi lapsia.
Tunsin itseni huonoksi vaimoksi.
Kun sitten keksimme, että voisimme adoptoida salaa...
Olit unelmavauvamme. Puhuimme siitä, että kertoisimme sinulle.
Useinkin.
En kuitenkaan väitä, että säilytimme salaisuuden sinun vuoksesi.
Miksi sitten?
Kun näimme sinut ensi kertaa, olit heti oma poikamme.
Olit saanut alkusi sydämissämme.
Oli virhe olla kertomatta asiaa sinulle,
mutta emme kuitenkaan siihen pystyneet.
-Entä Emily? -Emily...
...oli ihme.
Ymmärrän, jos haluat lähteä pois.
Jos se on toiveesi, en yritä estää sinua tällä kertaa.
Olet äitini, ja kuningas Richard oli isäni.
Mikään ei saa minua lähtemään.
Tämä on paras joululahja, jonka olen kuunaan saanut.
Entä valtaistuin?
Mitä teemme Simonin suhteen?
Hän saa varautua taisteluun.
VIHKITODISTUS
KREIVI SIMON DUXBURY JA PARONITAR SOPHIA TAYLOR
Kultaseni.
Kas noin.
Nyt voimme keskittyä varsinaiseen asiaan.
Kruunajaiset voivat alkaa vasta, kun kuninkaallinen neuvosto on paikalla.
Aikaa on vain iltapäivään asti, joten kiirehtikää.
Lisäksi laki vaatii kuningattaren läsnäoloa.
-On joulupäivä. -Aivan sama minulle. Hakekaa hänet.
Hyvää joulua, Amber!
Ei tunnu joululta.
Odotan lentoani kentällä.
Joko sait artikkelisi valmiiksi?
-Vähintäänkin. -Hienoa.
-Mönkään taisi mennä. -Kaikki meni pieleen.
-Siinä kävi juuri niin kuin pelkäsin. -Eikö asioita voisi korjata?
Epäonnistuin täydellisesti. Tein kammottavan mahalaskun.
Siitäkin voi oppia jotain.
Epäonnistumisista sikiävät menestyksen siemenet.
Toivotaan.
-Mitä sanoitkaan äsken? -Tästä voi oppia jotain.
-Entä sen jälkeen? -Epäonnistumisen siemenet.
-Oliko liian kornia? -Tuo muistuttaa minua eräästä runosta.
Matkustajia aletaan ottaa New Yorkin koneeseen.
"Siemenestä, tammenterhon lahjasta Totuus paljastuu"
-Tammenterho. -Mikä ihmeen terho?
"Salaisuus ja rakkaus, joka ylittää verisiteet."
-Nyt taisin tipahtaa kärryiltä. -Pakko mennä.
-Eiköhän päätösvalta ole jo saavutettu. -Kuningatar puuttuu.
-Vaadin lykkäystä. -Et voi vaatia yhtikäs mitään.
-Prinssi Richard on laillinen perijä. -Sitä hän ei ole.
Pyydän lykkäystä.
Laki lausuu yksiselitteisesti, että kruununperillisen -
on oltava kuninkaallista syntyperää.
Edesmenneen kuninkaan testamentti on otettava huomioon.
Laki sanoo myös niin.
Järjestystä!
Kun päätösvaltaisuus on saavutettu, kruunajaisten on alettava.
Olen pahoillani.
Tiedän, että minut häädettiin,
mutta minulla on tärkeää asiaa kuningattarelle.
Poistu välittömästi, tai sinut poistetaan.
-Muutama minuuttikin riittää. -Hän ei ole täällä.
Ja jos olisikin, joutuisit tyrmään.
Eihän täällä ole mitään tyrmää.
Tekosi oli anteeksiantamaton.
-En tarkoittanut... -Pelkkää sanahelinää.
-Petturi! -Antakaa, kun selitän!
Voin todistaa Richardin kelpoisuuden. Antakaa minun auttaa!
Älä koske siihen! Lopeta! Mitä oikein puuhaat?
Hyvä tavaton.
Päätösvaltaisuus on nyt saavutettu.
En välitä muiden puheista. Olet kuninkaani ja veljeni.
Kiitos.
Nyt saamme todistaa kuninkaan verisukulaisen kruunajaisia.
Kreivi Simon vaatii valtaistuinta itselleen.
-Vannotteko uskollisuutta isänmaalle? -Vannon.
Suojeletteko isänmaata ja ylläpidätte sen lakeja -
sekä hyvinä että huonoina aikoina?
Näin teen.
Mikäli joku haluaa kiistää kreivin oikeuden kruunuun,
puhukoon nyt tai vaietkoon iäksi.
-Julistan teidät... -Seis!
-Poistakaa hänet salista! -Et ole kuningas aivan vielä.
Sano sanottavasi, neiti Moore.
Ennen kuolemaansa kuningas teki lisäyksen lakiin.
Sen mukaan prinssi on laillinen perillinen.
-Miten ihmeessä... -Hän valehtelee.
Anna kuningattaren puhua.
-Katsotaan. -Se oli tammenterhon sisällä.
Sen oli määrä olla joululahjanne viime vuonna.
Lue sinä säädös.
"Toimikoon ainoastaan totuus johtotähtenämme.
Valaiskaamme menneisyyden varjot.
Ilman yhteistä vertakin on Aldovian prinssi Richard -
oma poikani.
Laki antaa hänelle oikeuden kruunuun,
mutta hän on omalla luonteenlaadullaan -
sekä herkkyydellään, älyllään ja sydämellään -
ansainnut tämän kunnian."
Hän on valehtelija. Miksi hän puhuisi totta?
Minä uskon häntä.
Määräyksessä on kuninkaan virallinen sinetti.
-Voisimme jatkaa seremoniaa. -Sopiihan se.
Emme suvaitse tätä. Palkkaamme juristiarmeijan kimppuunne!
Hanki samalla eroasianajaja.
Sophia.
Sophia...
-Entä häämatkamme? -Ole jo hiljaa!
Jos joku haluaa kiistää prinssin oikeuden kruunuun,
puhukoon nyt tai vaietkoon iäksi.
Pääministeriyden suomin valtuuksin -
kruunaan teidät, Richard Bevan Charlton,
Aldovian kuninkaaksi!
-Kauan eläköön kuningas Richard II. -Kauan eläköön kuningas!
-Eläköön kuningas! -Ja hyvää joulua kaikille!
Mitä mieltä olet?
Se on ajatuksella kirjoitettu artikkeli,
jota ei koskaan julkaista.
-Mitä? -Pelkkää ylistystä.
Makeilu ei ole meidän heiniämme.
-Se on totuus. -Olit paikan päällä.
Pitelit adoptiopapereita käsissäsi. Mokasit pahan kerran.
-Artikkeli kertoo totuuden. -Yhdentekevää.
Editointipuolella tarvitaan apua. Ronin artikkeli kaipaa viilausta.
Kuulehan. Etsi joku muu hanttihommiisi.
-Anteeksi kuinka? -Nyt riittää.
Mitä aiot tehdä?
-Keskityn omaan työhöni. -Vihdoinkin.
-Alan kirjoittaa blogia Richardista. -Sankarini.
RUDYN KUPPILA
-Hyvää melkein uuttavuotta. -Sitä samaa!
Hampurilaisesi vievät kielen mennessään.
-Halusin juhlistaa kullannuppuni paluuta. -Tässä lisää juhlan aihetta.
Artikkelisi on saanut 20 000 tykkäystä.
OIKEA KUNINGAS
Mahtavaa.
-Ei se ole paljon. -Latasit sen vasta kolme päivää sitten.
Tästä tulee hitti.
Kunnes saat mainetta ja mammonaa, voit olla täällä töissä.
Tiedetään.
-Treffikumppanimme saapuivat. -Menkää pitämään hauskaa.
-Kuka tuo kolmas on? -Namupala nimeltä Michael.
En lähde mukaan.
-Jäätkö kotiin uudenvuodenaattona? -Autan isää ja kirjoitan.
Jos haemme sinut myöhemmin, lähdetkö jatkoille?
-Ei onnistu. -Pärjäätkö?
-Pitäkää lystiä. -Kiitos.
Aivan varmasti.
Uudella klubilla on varmasti hauskaa. Ihana ilta tiedossa.
-Mitä kuuluu? -Eikö ystäväsi tulekaan?
Muutaman minuutin päästä vuosi vaihtuu.
On aika kaataa samppanjat laseihin! Kuka haluaa kuohuvaa?
Hyvää uuttavuotta!
Eiköhän kaadeta juoma laseihin!
-Mitä sinä täällä? -En ehtinyt hyvästellä.
-Tai kiittää. -Ei tarvitse kiittää.
-Minähän tämän sotkun aiheutin. -Avasit oven, joka odotti avaamista.
Niin kuin kunnon reportterin pitääkin.
-Emily näytti blogisi. -Niinkö?
-Miksei lehtesi julkaissut juttua? -Se oli liian siirappinen.
-Siirappinenko? -Liian tunteileva.
Kirjoitin, että olet kiltti ja myötäelävä.
Että varastit taksini ja että hallitset sydämellä.
Emily ikävöi sinua.
Niin minäkin.
Minäkin ikävöin teitä.
Palatsissa on yksinäistä ilman kuningatarta.
-Koko elämäni on New Yorkissa. -Voit käydä täällä useasti.
-Entä urani? En halua vielä... -Et joutuisi luopumaan mistään.
-En voi jättää isääni. -Hän saa oman siiven palatsista.
Hän saa uuden ravintolan Aldoviassa. Tai sitten siirrämme tämän.
Kauanko minun pitää olla polvillaan?
Tämä tuli äkkiä. Tuskin tunnemme toisiamme.
En ole koskaan ollut mistään näin varma. Epäröintiä on kyllä riittänyt.
Tulihan tämä äkkiä...
-Oliko tuo myöntymys? -Oli.
Oli, oli.
10, 9, 8, 7, 6,
5, 4, 3, 2, 1!
Hyvää uutta vuotta!
Tekstitys: Kanerva Airaksinen